OpenLLM-France/wikimedia huggingface dataset:
# Enfield (Nou Hampshire)

Enfield és una població dels Estats Units a l'estat de Nou Hampshire. Segons el cens del 2000 tenia 4.618 habitants.

## Demografia

Segons el cens del 2000, Enfield tenia 4.618 habitants, 1.975 habitatges, i 1.291 famílies. La densitat de població era de 44,3 habitants per km².
Dels 1.975 habitatges en un 28% hi vivien nens de menys de 18 anys, en un 54,1% hi vivien parelles casades, en un 0% dones solteres, i en un 34,6% no eren unitats familiars. En el 25% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,78.
Per edats la població es repartia de la següent manera: un 21,8% tenia menys de 18 anys, un 6,9% entre 18 i 24, un 33,6% entre 25 i 44, un 26,8% de 45 a 60 i un 10,9% 65 anys o més.
L'edat mediana era de 38 anys. Per cada 100 dones de 18 o més anys hi havia 94,7 homes.
La renda mediana per habitatge era de 47.990$ i la renda mediana per família de 53.631$. Els homes tenien una renda mediana de 33.139$ mentre que les dones 27.177$. La renda per capita de la població era de 23.054$. Entorn del 3,2% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Enfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Enfield». American Fact Finder. Oficina del Cens dels Estats Units, 12-01-2010.
# Venda encreuada

En màrqueting, s'anomena venda encreuada (de l'anglès cross-selling) la tàctica mitjançant la qual un venedor intenta vendre productes complementaris als quals consumeix o pretén consumir un client. L'objectiu del venedor és augmentar els ingressos. Així, una persona que s'interessa per comprar un telèfon mòbil, rep la recomanació de comprar també accessoris com una funda, un carregador per al cotxe, un suport per a utilitzar-lo com GPS o una assegurança en cas de trencament del vidre o robatori.
La venda encreuada ha viscut un enfortiment amb l'eclosió de les vendes per internet. En les compres realitzades a través de la xarxa, les empreses solen guardar registres de les preferències o hàbits dels consumidors, bé per declaració pròpia, bé sense el seu consentiment. Això permet a la botiga virtual dissenyar i dur a terme estratègies de venda encreuada en el cas de futures visites del consumidor.
# Hatta

«Hatta» té aquests significats:
* Toponímia:
** Hatta (Balagath), vila del districte de Balaghat, capital del principat d'Hatta.
** Hatta (Madhya Pradesh), vila al districte de Damoh, Madhya Pradesh, Índia.
** Hatta (Palestina), vila a Gaza.
** Hatta (Emirats Àrabs Units), conjunt de les viles de Hajarain, Hayl i Qimah, als Emirats Àrabs Units
** Hatta (zamindari), principat de l'Índia Britànica a les Províncies Centrals
** Djabal Hatta, muntanya del sud-est dels Emirats Àrabs Units, fronterera amb Oman, de 1250 metres.
** Wadi Hatta, rierol de certa importància al sud-est dels Emirats Àrabs Units, proper a la fronterera amb Oman
* Biografies:
** Mohammad Hatta, polític indonesi un dels líders de la independència i vicepresident del país.
** Janet Hatta, actriu japonesa.
# Hattem

Hattem (baix alemany Attem) és un municipi de la província de Gelderland, al centre-oest dels Països Baixos. L'1 de gener del 2009 tenia 11.789 habitants repartits sobre una superfície de 24,20 km² (dels quals 1,13 km² corresponen a aigua). Limita al nord amb Zwolle i Kampen (Overijssel) i al sud amb Oldebroek i Heerde.

## Administració

El consistori consta de 15 membres, compost per:
* Partit del Treball, (PvdA) 5 regidors
* ChristenUnie, 4 regidors
* Crida Demòcrata Cristiana, (CDA) 3 regidors
* Partit Popular per la Llibertat i la Democràcia, (VVD) 2 regidors
* Fractie Castrop, 1 regidor

## Galeria d'imatges

* Església de Hattem
* Portal de Hattem de Dijkpoort
* Molí De Fortuin
* Casa de Herman Willem Daendels

## Enllaços externs

* www.hattem.nl
# Heegan Football Club

El Heegan FC (conegut com a Somali Police FC fins 2013) és un club de Somàlia de futbol de la ciutat de Horseed. El seu color és el blau fosc.

## Palmarès

* Lliga somali de futbol:
** 1967, 2015

## Referències

* ↑ «Somali Football Federation's Official Website – Cautions for Heegan: 14/11/2013». somsoccer.com. [Consulta: 14 juny 2015].
* ↑ «Zambia - Cecafa Kagame Cup-Heegan bids tournament bye as LLB’s progress on a knife edge». soka25east.com.
* ↑ «Somalia Champions». RSSSF.
# Hedydipna

Hedydipna és un gènere d'ocells de la família dels nectarínids (Nectariniidae).

## Taxonomia

Segons la classificació del Congrés Ornitològic Internacional (versió 2.6, 2010) aquest gènere està format per 4 espècies:
* Hedydipna collaris - suimanga de gorgera.
* Hedydipna metallica – Suimanga del Nil.
* Hedydipna pallidigaster - suimanga d'Amani.
* Hedydipna platura – Suimanga pigmeu.
# Habib Bamogo

Habib Bamogo (París, 8 de maig de 1982) és un futbolista franco-burkinès, que ocupa la posició de davanter.
Comença la seua carrera al Montpellier HSC de la Ligue 2, on hi milita durant tres temporades. A la tercera hi destaca en marcar 16 gols en 38 partits, que li val el fitxatge per l'Olympique de Marsella. Amb els marsellesos hi disputa la temporada 04/05, amb 30 partits i cinc gols. Posteriorment va ser cedit al FC Nantes i al Celta de Vigo. El 2007 s'incorpora a l'OGC Nice.
El 2009 debuta amb la selecció de Burkina Faso.

## Referències

* ↑ «Acta del Partido celebrado el 17 de junio de 2007, en Vigo» (en castellà). Royal Spanish Football Federation. [Consulta: 18 agost 2019].
* ↑ «Bamogo, Habib». National Football Teams. [Consulta: 8 maig 2017].

## Enllaços externs

* Fitxa del jugador
# Hasbrouck Heights

Hasbrouck Heights és una població dels Estats Units a l'estat de Nova Jersey. Segons el cens del 2008 tenia 11.410 habitants.

## Demografia

Segons el cens del 2000, Hasbrouck Heights tenia 11.662 habitants, 4.521 habitatges, i 3.142 famílies. La densitat de població era de 2.981,9 habitants/km².
Dels 4.521 habitatges en un 30,8% hi vivien nens de menys de 18 anys, en un 57,1% hi vivien parelles casades, en un 9,4% dones solteres, i en un 30,5% no eren unitats familiars. En el 26,2% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,16.
Per edats la població es repartia de la següent manera: un 22,2% tenia menys de 18 anys, un 6,5% entre 18 i 24, un 29,9% entre 25 i 44, un 24,4% de 45 a 60 i un 17% 65 anys o més.
L'edat mediana era de 40 anys. Per cada 100 dones de 18 o més anys hi havia 89,6 homes.
La renda mediana per habitatge era de 64.529 $ i la renda mediana per família de 75.032 $. Els homes tenien una renda mediana de 51.328 $ mentre que les dones 40.570 $. La renda per capita de la població era de 29.626 $. Aproximadament el 2,1% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hasbrouck Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Hasbrouck Heights». American Fact Finder. Oficina del Cens dels Estats Units, 12-01-2010.
# Henri Ernest Baillon

Henri Ernest Baillon (Calais, 30 de novembre del 1827 − París, 19 de juliol del 1895), va ser un metge i botànic francès.
Baillon va ser professor d'Història Natural i publicà molts llibres de botànica. Obtingué la Legió d'Honor el 1867 i va ser membre de la Royal Society el 1894. Elaborà el "Dictionnaire de botanique", amb dibuixos d'Auguste Faguet.

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ Brummitt, R. K.; C. E. Powell. Authors of Plant Names. Royal Botanic Gardens, Kew, 1992. ISBN 1-84246-085-4.
# Henry (Tennessee)

Henry és una població dels Estats Units a l'estat de Tennessee. Segons el cens del 2000 tenia 520 habitants.

## Demografia

Segons el cens del 2000, Henry tenia 520 habitants, 191 habitatges, i 141 famílies. La densitat de població era de 167,3 habitants/km².
Dels 191 habitatges en un 40,3% hi vivien nens de menys de 18 anys, en un 52,4% hi vivien parelles casades, en un 19,4% dones solteres, i en un 25,7% no eren unitats familiars. En el 20,9% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,16.
Per edats la població es repartia de la següent manera: un 30,2% tenia menys de 18 anys, un 8,7% entre 18 i 24, un 31,5% entre 25 i 44, un 19% de 45 a 60 i un 10,6% 65 anys o més.
L'edat mediana era de 33 anys. Per cada 100 dones de 18 o més anys hi havia 88,1 homes.
La renda mediana per habitatge era de 26.333 $ i la renda mediana per família de 30.714 $. Els homes tenien una renda mediana de 21.250 $ mentre que les dones 21.667 $. La renda per capita de la població era de 12.663 $. Entorn del 15% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Henry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Henry». American Fact Finder. Oficina del Cens dels Estats Units, 12-01-2010.
# Habitatge a la plaça Carme de Llinàs, 7 (Sant Vicenç dels Horts)

Cal Roca és una obra del municipi de Sant Vicenç dels Horts (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta baixa i pis amb una façana compositivament ordenada. Les obertures són d'arc deprimit convex amb delicats esgrafiats a les llindes que repeteixen la temàtica ornamental en altres indrets de la façana.
Al cos central hi destaca una finestra geminada, amb columna de capitell corinti i sanefes d'esgrafiat, a més del coronament en ceràmica de formes arrodonides.

## Referències

* 1 2 «Habitatge a la plaça Carme de Llinàs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 febrer 2016].
# Vikramabahu III

Vikramabahu III fou rei de Gampola vers 1359 a 1374. Era fill de Bhuvaneka Bahu IV i successor del seu oncle Parakramabahu V.
Fou un monarca il·lustrat. Per aquest temps o poc després Sanga Raja Durandara va compondre el Attanagahnvansa, un llibre de història singalesa escrit en un estil elegant.
El príncep Alagakkonara (fill de Nissanka Alakeswara i de la germana de Vikramabahu III) va residir en aquest regnat a Peradeniya i va succeir al seu oncle vers 1374, agafant el nom de regnat de Bhuvaneka Bahu V.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Veasna Chea Leth

Veasna Chea Leth (1944) és una advocada de Cambodja. Va ser la primera dona estudiant de dret a la Reial Universitat de Dret i Economia de Cambodja, i va viure en un espai subterrani sota la universitat a causa de la manca de dormitoris femenins. El 1999 va continuar estudis de dret a França i el 2006 va obtenir un màster es Estudi de Política Social i Desenvolupament Internacional Sostenible, teories i pràctiques a la School for International Training de Vermont (Estats Units). Ha treballat com a assessora de desenvolupament social a l'ambaixada britànica a Cambodja i el 2009-2011 com a consultor de polítiques de gestió de desastres del Banc Mundial. En 2018 fou proposta a la llista 100 Women BBC.

## Obres

* The Effectiveness of law enforcement against forest and wildlife crime. A study of enforcement disincentives and other relevant factors in Southwestern Cambodia amb Gordon Claridge i In Van Chhoan.

## Referències

* ↑ «15 inspiring women from Asia-Pacific named on BBC’s 100 Women list». Arxivat de l'original el 2019-01-28. [Consulta: 27 gener 2019].
* ↑ Veasna Chea Leth a contactout.com
* ↑ BBC 100 Women 2018: Who is on the list?
# Vie au Grand Air du Médoc

La Vie au Grand Air du Médoc, parfois abrégée en VGA Médoc, fou un club de futbol francès de la ciutat de Merinhac.

## Història

El club va ser fundat el 1907 i va desaparèixer el 1953. El seu nom prové de la revista esportiva il·lustrada La Vie au grand air i a la regió natural de Médoc, a la Gironda. El club va pertànyer a la Fédération cycliste et athlétique de France, i en guanyà el campionat els anys 1912, 1913 i 1914. Participà en el Trophée de France entre 1912 i 1914, essent finalista el 1913 i 1914.

## Palmarès

* Lliga francesa de futbol:
** 1912, 1913, 1914
* Championnat du Sud-Ouest:
** 1921, 1922
| La Vie au Grand Air du Médoc el 1913. | La Vie au Grand Air du Médoc el 1914. |

## Referències

* ↑ «La Gazette». associations-blanquefort.fr: MJC Centre Loisirs des 2 Villes, 01-09-2013. Arxivat de l'original el 2016-08-19. [Consulta: 9 desembre 2017].
* ↑ «Yearwise list of the champions of France». rsssf.com. [Consulta: 9 abril 2017].
* ↑ «La Vie sportive - Football Association». Le Matin, 11017, 27-04-1914, pàg. 5.
* ↑ «Les Sports - Football Association». Le Matin, 10310, 20-05-1912, pàg. 3.
* ↑ «Les sports - Football-Association». Le Petit Journal, 18042, 20-05-1912, pàg. 4.
* ↑ «Les Sports - Football-Association». Le Petit Journal, 18405, 18-05-1913, pàg. 4.
* ↑ «Les Sports - Football-Association». Le Petit Journal, 18406, 19-05-1913, pàg. 4.
* ↑ «La Vie sportive - Football-Association». Le Petit Parisien, 13351, 19-05-1913, pàg. 4.
* ↑ «L'Olympique Lillois bat la V.G.A. Médoc par 4 buts à 1 et remporte le Trophée de France». Le Matin, 11017, 27-04-1914, pàg. 5.
* ↑ «Les Sports - Football-Association». Le Petit Journal, 18749, 27-04-1914, pàg. 3.
* ↑ «La Vie sportive - Football-Association». Le Petit Parisien, 13694, 27-04-1914, pàg. 7.
* ↑ «Archives de la Ligue D'Aquitaine de Football Association». archives-football-aquitaine.over-blog.com: Association Berriak.
# Hidroxilbastnäsita-(Nd)

La hidroxilbastnäsita-(Nd) és un mineral de la classe dels carbonats, que pertany al grup de la bastnäsita. Rep el seu nom de la seva localitat tipus, les mines de Bastnäs (Suècia), més el prefix hidroxil a causa del predomini del radical hidroxil sobre el fluor, més el sufix "-(Nd)" per la dominància del neodimi en la seva composició.

## Característiques

La hidroxilbastnäsita-(Nd) és un carbonat de fórmula química Nd(CO₃)(OH). Cristal·litza en el sistema hexagonal. Es troba en apilats de cristalls en forma de plaques, d'aproximadament 0,2 mil·límetres, i en intercreixements massius. La seva duresa a l'escala de Mohs es troba entre 1 i 2, sent un mineral molt tou. És l'anàleg amb neodimi de la hidroxilbastnäsita-(La) i la hidroxilbastnäsita-(Ce).
Segons la classificació de Nickel-Strunz, la hidroxilbastnäsita-(Nd) pertany a «05.BD: Carbonats amb anions addicionals, sense H₂O, amb elements de terres rares (REE)» juntament amb els següents minerals: cordilita-(Ce), lukechangita-(Ce), zhonghuacerita-(Ce), kukharenkoïta-(Ce), kukharenkoïta-(La), cebaïta-(Ce), cebaïta-(Nd), arisita-(Ce), arisita-(La), bastnäsita-(Ce), bastnäsita-(La), bastnäsita-(Y), hidroxilbastnäsita-(Ce), hidroxilbastnäsita-(La), parisita-(Ce), parisita-(Nd), röntgenita-(Ce), sinquisita-(Ce), sinquisita-(Nd), sinquisita-(Y), thorbastnäsita, bastnäsita-(Nd), horvathita-(Y), qaqarssukita-(Ce) i huanghoïta-(Ce).

## Formació i jaciments

Aquesta espècie té dues localitats tipus: els dipòsits de bauxita de Nissi (Lokris, Grècia), i a Zagrad (Nikšic, Montenegro). També ha estat descrita a Rejkovo (Regió de Banská Bystrica, Eslovàquia) i a la glacera de Darai-Pioz (Region of Republican Subordination, Tadjikistan).

## Referències

* ↑ «Hydroxylbastnäsite-(Nd)» (en anglès). Mindat. [Consulta: 16 maig 2016].
* ↑ «Hydroxylbastnäsite-(Nd)» (en anglès). Handbook of Mineralogy. [Consulta: 17 maig 2016].
# Hans Willenpart

Hans Willenpart (Scheibbs, Baixa Àustria, 1927 – 1979) va ser un alpinista austríac. És conegut per haver participat en la primera ascensió al Gasherbrum II (8.034 m), cosa que li valgué per ser reconegut com a fill predilecte de la seva ciutat nadiua.
El 7 de juliol de 1956, juntament amb Josef Larch i Fritz Moravec, va ascendir el Gasherbrum II, en el que era la primera ascensió d'aquest vuit mil.

## Referències

* ↑ Hans Hagen Hottenroth. IN MEMORIAM. Scheibbs: BZ. Heimatkunde, 1984.
* ↑ Eberhard Jurgalski. «First ascents information of the Main 8000ers» (en anglès). 8000ers.com. [Consulta: 22 març 2012].
* ↑ «Erinnerungen an den Gasherbrum II». ORF. [Consulta: 30 desembre 2016].
# Hans Wetterström

Hans Wetterström (Nyköping, 11 de desembre de 1923 - Nyköping, 17 de novembre de 1980) fou un piragüista en aigües tranquil·les suec que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres on, formant parella amb Gunnar Åkerlund, va guanyar la medalla d'or en la prova del K-2, 10.000 metres del programa de piragüisme. Quatre anys més tard, als Jocs de Hèlsinki, guanyà la medalla de plata en la mateixa prova, fent parella, novament, amb Åkerlund. El 1956, a Melbourne, disputà els seus tercers, i darrers, Jocs Olímpics. En aquesta ocasió fou quart en K-2, 10.000 metres.
En el seu palmarès també destaquen quatre medalles, dues d'or i dues de plata, al Campionat del Món de piragüisme en aigües tranquil·les de 1948, 1950 i 1954.

## Referències

* 1 2 «Olympedia – Hans Wetterström». [Consulta: 6 juny 2023].
* ↑ «Hans Wetterström - Sveriges Olympiska Kommitté» (en suec). [Consulta: 6 juny 2023].
# Eleccions legislatives neerlandeses de 2012

Les eleccions legislatives neerlandeses de 2012 se celebraren el 12 de setembre de 2012, per a renovar els 150 membres de la Tweede Kamer mitjançant un sistema de llista de partit per representació proporcional. Van ser la conseqüència de la caiguda del govern de Mark Rutte el 23 d'abril de 2012, que va ser deguda al fet que el CDA i el VVD no van aconseguir arribar a un acord amb el PVV (que recolzava la seva coalició) per implementar noves mesures per reduir al dèficit fiscal.

## Resultats

| Partit | 2010 | 2010 | 2010 | 2012 | 2012 | 2012 | Diferència | Diferència |
| Partit | Vots | % | Escons | Vots | % | Escons | % | Escons |
| Partit Popular per la Llibertat i la Democràcia (VVD) | 1.929.575 | 20,5 | 31 | 2.504.948 | 26,58 | 41 | +6,08 | +10 |
| Partit del Treball (PvdA) | 1.848.805 | 19,6 | 30 | 2.340.750 | 24,84 | 38 | +5,24 | +8 |
| Partit per la Llibertat (PVV) | 1.454.493 | 15,4 | 24 | 950.263 | 10,08 | 15 | -5,32 | -9 |
| Partit Socialista (SP) | 924.696 | 9,8 | 15 | 909.853 | 9,65 | 15 | -0,15 | 0 |
| Crida Demòcrata Cristiana (CDA) | 1.281.886 | 13,6 | 21 | 801.620 | 8,51 | 13 | -5,09 | -8 |
| Demòcrates 66 (D66) | 654.167 | 6,9 | 10 | 757.091 | 8,03 | 12 | +1,13 | +2 |
| Unió Cristiana (CU) | 305.094 | 3,2 | 5 | 294.586 | 3,13 | 5 | -0,07 | 0 |
| Esquerra Verda (GL) | 628.096 | 6,7 | 10 | 219.896 | 2,33 | 4 | -4,37 | -6 |
| Partit Polític Reformat (SGP) | 163.581 | 1,7 | 2 | 196.780 | 2,09 | 3 | +0,39 | +1 |
| Partit pels Animals (PvdD) | 122.317 | 1,3 | 2 | 182.162 | 1,93 | 2 | +0,63 | 0 |
| 50Plus | - | - | - | 177.631 | 1,88 | 2 | +1,88 | +2 |
| Piratenpartij | 10.471 | 0,1 | 0 | 30.600 | 0,32 | 0 | +0,22 | 0 |
| Partij voor Mens en Spirit (MenS) | 26.196 | 0,3 | 0 | 18.310 | 0,19 | 0 | -0,11 | 0 |
| Soeverein Onafhankelijke Pioniers Nederland (SOPN) | - | - | - | 12.982 | 0,14 | 0 | +0,14 | 0 |
| Partij van de Toekomst (PvdT) | - | - | - | 8.194 | 0,09 | 0 | +0,09 | 0 |
| Democratisch Politiek Keerpunt (DPK) | - | - | - | 7.363 | 0,08 | 0 | +0,08 | 0 |
| Libertarische Partij (LP) | - | - | - | 4.163 | 0,04 | 0 | +0,04 | 0 |
| Nederland Lokaal | - | - | - | 2.842 | 0,03 | 0 | +0,03 | 0 |
| Liberaal Democratische Partij (LibDem) | - | - | - | 2.126 | 0,02 | 0 | +0,02 | 0 |
| Anti Europa Partij | - | - | - | 2.013 | 0,02 | 0 | +0,02 | 0 |
| Politieke Partij NXD | - | - | - | 62 | 0 | 0 | 0 | 0 |
| Altres 2010 | 66.624 | 0,8 | 0 | - | - | - | - | - |
| Total | 9.416.001 | 100,0 | 150 | 9.424.235 | 100,0 | 150 | 0,0 | 0 |

## Referències

* ↑ Andrew Rettman. «Opposition parties rescue Dutch budget plan» (en anglès). Brussels: EU Observer, 27 d’abril 2012. [Consulta: 25 maig 2024].
* ↑ «Verkiezingsuitslagen Tweede Kamer 1918 - heden» (en neerlandès). Kiesraad. Arxivat de l'original el 2011-07-18. [Consulta: 18 setembre 2012].
# Eleccions legislatives neerlandeses de 2002

Les eleccions legislatives neerlandeses de 2002 se celebraren el 15 de maig de 2002 per a renovar els 150 membres de la Tweede Kamer. La campanya i les eleccions van estar marcades per la irrupció de la LPF i de l'assassinat del seu cap, Pim Fortuyn, primer polític neerlandès assassinat al carrer. Va vèncer la Crida Demòcrata Cristiana del primer ministre Jan Peter Balkenende, qui va formar govern amb LPF i VVD, però al cap d'un any es va enfonsar en el caos i es convocaren noves eleccions

## Resultats

← Eleccions legislatives neerlandeses, 2002 → :
| Partit | Partit | Líder | Vots | % | Escons |
| | Crida Demòcrata Cristiana (CDA) | Jan Peter Balkenende | 2.653.323 | 27,9 | 43 |
| | Llista Pim Fortuyn (LPF) | Pim Fortuyn | 1.614.801 | 17,0 | 26 |
| | Partit Popular per la Llibertat i la Democràcia (VVD) | Hans Dijkstal | 1.466.722 | 15,4 | 24 |
| | Partit del Treball (PvdA) | Ad Melkert | 1.436.023 | 15,1 | 23 |
| | Esquerra Verda (GL) | Paul Rosenmöller | 660.692 | 7,0 | 10 |
| | Partit Socialista (SP) | Jan Marijnissen | 560.447 | 5,9 | 9 |
| | Demòcrates 66 (D66) | Thom de Graaf | 484.317 | 5,1 | 7 |
| | Unió Cristiana (CU) | Kas Verling | 240.953 | 2,5 | 4 |
| | Partit Polític Reformat (SGP) | Bas van der Vlies | 163.592 | 1,7 | 2 |
| | Leefbaar Nederland (LN) | Fred Teeven | 153.035 | 1,6 | 2 |
| Total | Total | 9.501.152 | | 150 | — |

## Enllaços externs

* Consell Electoral Neerlandès Arxivat 2007-12-30 a Wayback Machine.